# Robyn Lambird

Robyn Lambird (Darlington, 19 de gener de 1997) competeix per Austràlia en atletisme adaptat. Va guanyar una medalla de bronze en la competició de 100 m T34 femenins dels Jocs Paralímpics d'estiu de 2020. Els Jocs de Tòquio van ser els primers on van participar esportistes de gènere no-binari i Lambird va ser qui va guanyar-ne la primera medalla.

## Biografia

Robyn Lambird va néixer a Anglaterra però es va traslladar a Perth, Austràlia Occidental en la seva infància. Als 9 anys, va rebre el diagnòstic de paràlisi cerebral infantil i va sotmetre's a una intervenció quirúrgica per allargar els isquiotibials i els tendons d'Aquil·les.
A més de dedicar-se a l'esport, ha aparegut en diverses campanyes publicitàries com a imatge de marques de roba i complements esportius. L'atleta es declara de gènere no-binari i utilitza els pronoms anglesos they/them i she/hers.

## Carrera esportiva

Lambird pertany a la categoria T34 d'esports adaptats. Va jugar a rugbi i bàsquet en cadira de rodes, abans de començar a practicar atletisme l'any 2016. Al Gran Premi Mundial d'Atletisme adaptat de 2018, celebrat a Suïssa, va classificar-se en segona posició en els 100 m T34 femenins i va ser quarta en els 200 m. Als Campionats del Món de 2019, Lambird va acabar en cinquena posició en la competició de 100 m.
L'esportista d'Austràlia va guanyar el bronze en els 100 m T34 femenins dels Jocs Paralímpics d'estiu de 2020, amb un temps de 18,68 segons, convertint-se en la primera persona paralímpica no-binària en guanyar una medalla. Robyn va ser part del trio d'atletes de gènere no-binari en disputar els Jocs de Tòquio, juntament amb Maz Strong i Laura Goodkind.
En els Jocs de la Commonwealth de 2022, va finalitzar en el quart lloc de la cursa dels 100 m T34 femenins.

## Referències

* 1 2 3 «Robyn Lambird» (en anglès australià). Paralympics Australia. Arxivat de l'original el 2024-05-23. [Consulta: 2 agost 2021].
* ↑ Powers, Catie. «Robyn Lambird On Where Fashion Diversity Lacks In Australia» (en anglès). Girlfriend, 16-06-2021. Arxivat de l'original el 2021-08-04. [Consulta: 2 agost 2021].
* 1 2 Bell, Brian C. «Paralympian Robyn Lambird brings mission of visibility to Tokyo» (en anglès). Outsports, 24-08-2021. Arxivat de l'original el 2023-05-27. [Consulta: 25 agost 2021].
* ↑ «Robyn Lambird is dreaming of gold» (en anglès). Siren, 09-03-2021. Arxivat de l'original el 2021-08-02. [Consulta: 2 agost 2021].
* ↑ «Robyn Lambird» (en anglès). Historical Results. Athletics Australia. Arxivat de l'original el 2023-05-28. [Consulta: 2 agost 2021].
* ↑ Bell, Brian C. «Robyn Lambird is the first out non-binary Paralympics medalist» (en anglès). Outsports, 29-08-2021. Arxivat de l'original el 2021-09-02. [Consulta: 3 setembre 2021].
* ↑ «At least 31 out LGBTQ Paralympians competing in Tokyo, a record number» (en anglès). Outsports, 16-08-2021. Arxivat de l'original el 2021-08-17. [Consulta: 25 agost 2021].
* ↑ «2022 Commonwealth Games Results» (en anglès). Commonwealth Games Australia. Arxivat de l'original el 2020-09-21. [Consulta: 15 agost 2022].

## Enllaços externs

* Fitxa al web del Comité Paralímpic Internacional (anglès)
* Resultats esportius al web Athletics Australia (anglès)